钦定古今图书集成/明伦汇编/氏族典/第129卷 > 陈基虞
## 钦定古今图书集成/明伦汇编/氏族典/第129卷 > 陈基虞

按《同安县志》：基虞，字志华，号宾门。万历己丑进士。性
孝友，戅直寡谐。初除萧山令，以忤津要左迁，后移南
雄司李，晋南刑曹郎。有大贵欲轧一异己者，基虞坚
持不可。历守三郡，人多去思。刺彰德时，畿辅猝警，中
丞范景文、戴星入援，基虞措置军需，咄嗟立办。擢粤
东兵宪，以不媚权贵得调，拂衣归。